greek_downloads/Οικονομική Έκθεση ΜΠΛΕ ΚΕΔΡΟΣ ΑΕΕΑΠ (2023,Εξαμηνιαία,Μητρική)/images/page_11.png
Ενδιάμεση Συνοπτική και Ενοποιημένη Χρηματοοικονομική 
Πληροφόρηση για το εξάμηνο που έληξε την 30/06/2023 
 
 (όλα τα ποσά σε Ευρώ, εκτός αν αναφέρεται διαφορετικά) 
ΜΠΛΕ ΚΕΔΡΟΣ ΑΕΕΑΠ  
 
 
 
11 
Β.3 Προοπτικές για το Β’ εξάμηνο του 2023 
Μετά τη σταθερότητα τιμών των ενεργειακών προϊόντων και την επιβράδυνση του πληθωρισμού στις αρχές του 
τρέχοντος έτους, καθώς και την ανθεκτικότητα που επέδειξαν οι περισσότερες οικονομίες παγκοσμίως, οι δυσμενείς 
προβλέψεις σχετικά με την ανάπτυξη των οικονομιών το 2023 άρχισαν να αναθεωρούνται θετικά. Ωστόσο, η συνέχιση 
του πολέμου στην Ουκρανία, σε συνδυασμό με την αργή αποκλιμάκωση του δομικού πληθωρισμού, και το σφιχτό 
δημοσιονομικό και νομισματικό περιβάλλον, διατηρούν την αβεβαιότητα και αναμένεται να αποτελέσουν τους πλέον 
καθοριστικούς παράγοντες των οικονομικών μεγεθών κατά το 2023. 
Στις αρχές του 2023, και για ένατο συνεχές τρίμηνο, οι επενδύσεις παγίου κεφαλαίου διατήρησαν την ανοδική τους 
πορεία, στηριζόμενες στους πόρους του Ευρωπαϊκού Ταμείου Ανάκαμψης και Ανθεκτικότητας (ΤΑΑ), καθώς και, σε 
συνέχεια της μεταρρυθμιστικής προόδου σε συγκεκριμένους τομείς στην σταθεροποίηση του πολιτικού και ευρύτερου 
πλαισίου της οικονομίας. Οι μεσοπρόθεσμες τάσεις μεγέθυνσης, μετά από μια δεκαετή ύφεση, και εφόσον η χώρα απέχει 
ακόμη από το παραγωγικό δυναμικό της, μπορεί να φτάσουν σε υψηλότερα επίπεδα εφόσον συνεχιστεί η μείωση της 
ανεργίας και η σταδιακή κάλυψη του επενδυτικού κενού, ενώ η απόκτηση επενδυτικής βαθμίδας δύναται να 
«ξεκλειδώσει» διεθνή κεφάλαια για παραγωγικές και περισσότερο μακροχρόνιες επενδύσεις. 
Η υψηλή απορροφητικότητα των ευρωπαϊκών πόρων αναμένεται να στηρίξει την ανοδική πορεία των επενδύσεων και 
κατά το 2023, με κίνδυνο ωστόσο να παρατηρηθεί μια μικρή καθυστέρηση στην εφαρμογή του Σχεδίου "Ελλάδα 2.0". 
Στις συνιστώσες των επενδύσεων παγίου κεφαλαίου, τη μεγαλύτερη συμβολή στην προαναφερθείσα αύξηση, είχαν, σε 
όλα τα τρίμηνα του προηγούμενου καθώς και στις αρχές του τρέχοντος έτους, οι Κατοικίες και κατασκευές, πιέζοντας 
σημαντικά τις τιμές σε αυτόν τον κλάδο. Συγκεκριμένα, σύμφωνα με τα στοιχεία της Τράπεζας της Ελλάδος, ο δείκτης 
τιμών κατοικιών σε αστικές περιοχές το πρώτο τρίμηνο του 2023 ενισχύθηκε ετησίως κατά 14,7%, από 10,6% ένα έτος 
πριν. Στην αύξηση της τιμής των κατοικιών συντέλεσε και η απότομη άνοδος των ξένων άμεσων επενδύσεων σε ακίνητα 
που καταγράφεται τα τελευταία χρόνια, η οποία το 2022 άγγιξε το ιστορικό υψηλό του +68% σε σχέση με το 2021. Η 
δυναμική των Ξένων Άμεσων Επενδύσεων (ΞΑΕ), ίσως με φθίνοντα ρυθμό, αναμένεται σύμφωνα με τις εκτιμήσεις της 
Τράπεζας της Ελλάδος, να διατηρηθεί και το 2023, με θετικούς, έστω και μικρούς ρυθμούς μεγέθυνσης της εγχώριας και 
διεθνής οικονομίας και την περαιτέρω άνοδο του τουρισμού4. 
Η διατήρηση της αναπτυξιακής δυναμικής των επενδύσεων είναι κρίσιμη για τη διεύρυνση των παραγωγικών 
δυνατοτήτων της εγχώριας οικονομίας, την ενίσχυση της ανταγωνιστικότητας και των πραγματικών μισθών, ιδιαίτερα αν 
αυτές κατευθυνθούν σε εξωστρεφείς ιδιωτικούς κλάδους της ελληνικής οικονομίας, όπως και σε τομείς του δημόσιου 
τομέα με υψηλό βαθμό θετικών εξωτερικοτήτων. Ωστόσο, εξίσου σημαντικός παράγοντας για τη διατήρηση της 
οικονομικής μεγέθυνσης και την αποφυγή μεσοπρόθεσμων διαταράξεων, είναι η πηγή χρηματοδότησης των νέων 
επενδύσεων, ιδιαίτερα στην περίπτωση της Ελλάδας, η οποία χαρακτηρίζεται από ένα υψηλό εξωτερικό χρέος. 
Η Εταιρεία αξιολογεί διαρκώς τις διαμορφούμενες μακροοικονομικές εξελίξεις και χρηματοοικονομικές συνθήκες, καθώς και 
τις εξελίξεις στην κτηματαγορά, προκειμένου να επαναξιολογεί και να επαναπροσδιορίσει το επενδυτικό της σχέδιο καθώς 
και τη συνολική επιχειρηματική στρατηγική της. Παραμένει εστιασμένη στην προάσπιση των ιδίων κεφαλαίων και στη 
 
4 ΙΟΒΕ, Τριμηνιαία Έκθεση για την ελληνική Οικονομία (Β΄Τρίμηνο 2023) 
http://iobe.gr/greek_economy.asp?PD=2023
<div>
<p>Ενδιάμεση Συνοπτική και Ενοποιημένη Χρηματοοικονομική</p>
<p>Πληροφόρηση για το εξάμηνο που έληξε την 30/06/2023</p>
<p>(όλα τα ποσά σε Ευρώ, εκτός αν αναφέρεται διαφορετικά)</p>
<p>ΜΠΛΕ ΚΕΔΡΟΣ ΑΕΕΑΠ</p>
<p>11</p>
<p>Β.3 Προοπτικές για το Β’ εξάμηνο του 2023</p>
<p>Μετά τη σταθερότητα τιμών των ενεργειακών προϊόντων και την επιβράδυνση του πληθωρισμού στις αρχές του</p>
<p>τρέχοντος έτους, καθώς και την ανθεκτικότητα που επέδειξαν οι περισσότερες οικονομίες παγκοσμίως, οι δυσμενείς</p>
<p>προβλέψεις σχετικά με την ανάπτυξη των οικονομιών το 2023 άρχισαν να αναθεωρούνται θετικά. Ωστόσο, η συνέχιση</p>
<p>του πολέμου στην Ουκρανία, σε συνδυασμό με την αργή αποκλιμάκωση του δομικού πληθωρισμού, και το σφιχτό</p>
<p>δημοσιονομικό και νομισματικό περιβάλλον, διατηρούν την αβεβαιότητα και αναμένεται να αποτελέσουν τους πλέον</p>
<p>καθοριστικούς παράγοντες των οικονομικών μεγεθών κατά το 2023.</p>
<p>Στις αρχές του 2023, και για ένατο συνεχές τρίμηνο, οι επενδύσεις παγίου κεφαλαίου διατήρησαν την ανοδική τους</p>
<p>πορεία, στηριζόμενες στους πόρους του Ευρωπαϊκού Ταμείου Ανάκαμψης και Ανθεκτικότητας (ΤΑΑ), καθώς και, σε</p>
<p>συνέχεια της μεταρρυθμιστικής προόδου σε συγκεκριμένους τομείς στην σταθεροποίηση του πολιτικού και ευρύτερου</p>
<p>πλαισίου της οικονομίας. Οι μεσοπρόθεσμες τάσεις μεγέθυνσης, μετά από μια δεκαετή ύφεση, και εφόσον η χώρα απέχει</p>
<p>ακόμη από το παραγωγικό δυναμικό της, μπορεί να φτάσουν σε υψηλότερα επίπεδα εφόσον συνεχιστεί η μείωση της</p>
<p>ανεργίας και η σταδιακή κάλυψη του επενδυτικού κενού, ενώ η απόκτηση επενδυτικής βαθμίδας δύναται να</p>
<p>«ξεκλειδώσει» διεθνή κεφάλαια για παραγωγικές και περισσότερο μακροχρόνιες επενδύσεις.</p>
<p>Η υψηλή απορροφητικότητα των ευρωπαϊκών πόρων αναμένεται να στηρίξει την ανοδική πορεία των επενδύσεων και</p>
<p>κατά το 2023, με κίνδυνο ωστόσο να παρατηρηθεί μια μικρή καθυστέρηση στην εφαρμογή του Σχεδίου "Ελλάδα 2.0".</p>
<p>Στις συνιστώσες των επενδύσεων παγίου κεφαλαίου, τη μεγαλύτερη συμβολή στην προαναφερθείσα αύξηση, είχαν, σε</p>
<p>όλα τα τρίμηνα του προηγούμενου καθώς και στις αρχές του τρέχοντος έτους, οι Κατοικίες και κατασκευές, πιέζοντας</p>
<p>σημαντικά τις τιμές σε αυτόν τον κλάδο. Συγκεκριμένα, σύμφωνα με τα στοιχεία της Τράπεζας της Ελλάδος, ο δείκτης</p>
<p>τιμών κατοικιών σε αστικές περιοχές το πρώτο τρίμηνο του 2023 ενισχύθηκε ετησίως κατά 14,7%, από 10,6% ένα έτος</p>
<p>πριν. Στην αύξηση της τιμής των κατοικιών συντέλεσε και η απότομη άνοδος των ξένων άμεσων επενδύσεων σε ακίνητα</p>
<p>που καταγράφεται τα τελευταία χρόνια, η οποία το 2022 άγγιξε το ιστορικό υψηλό του +68% σε σχέση με το 2021. Η</p>
<p>δυναμική των Ξένων Άμεσων Επενδύσεων (ΞΑΕ), ίσως με φθίνοντα ρυθμό, αναμένεται σύμφωνα με τις εκτιμήσεις της</p>
<p>Τράπεζας της Ελλάδος, να διατηρηθεί και το 2023, με θετικούς, έστω και μικρούς ρυθμούς μεγέθυνσης της εγχώριας και</p>
<p>διεθνής οικονομίας και την περαιτέρω άνοδο του τουρισμού4.</p>
<p>Η διατήρηση της αναπτυξιακής δυναμικής των επενδύσεων είναι κρίσιμη για τη διεύρυνση των παραγωγικών</p>
<p>δυνατοτήτων της εγχώριας οικονομίας, την ενίσχυση της ανταγωνιστικότητας και των πραγματικών μισθών, ιδιαίτερα αν</p>
<p>αυτές κατευθυνθούν σε εξωστρεφείς ιδιωτικούς κλάδους της ελληνικής οικονομίας, όπως και σε τομείς του δημόσιου</p>
<p>τομέα με υψηλό βαθμό θετικών εξωτερικοτήτων. Ωστόσο, εξίσου σημαντικός παράγοντας για τη διατήρηση της</p>
<p>οικονομικής μεγέθυνσης και την αποφυγή μεσοπρόθεσμων διαταράξεων, είναι η πηγή χρηματοδότησης των νέων</p>
<p>επενδύσεων, ιδιαίτερα στην περίπτωση της Ελλάδας, η οποία χαρακτηρίζεται από ένα υψηλό εξωτερικό χρέος.</p>
<p>Η Εταιρεία αξιολογεί διαρκώς τις διαμορφούμενες μακροοικονομικές εξελίξεις και χρηματοοικονομικές συνθήκες, καθώς και</p>
<p>τις εξελίξεις στην κτηματαγορά, προκειμένου να επαναξιολογεί και να επαναπροσδιορίσει το επενδυτικό της σχέδιο καθώς</p>
<p>και τη συνολική επιχειρηματική στρατηγική της. Παραμένει εστιασμένη στην προάσπιση των ιδίων κεφαλαίων και στη</p>
<p>4 ΙΟΒΕ, Τριμηνιαία Έκθεση για την ελληνική Οικονομία (Β΄Τρίμηνο 2023)</p>
<p>http://iobe.gr/greek_economy.asp?PD=2023</p>
</div>